സൈക്കിളില് ഇന്ത്യ കറങ്ങിയെത്തിയ ബേസിലിന് നാടിന്റെ ആദരം തിരുമാറാടി: സൈക്കിളില് സഞ്ചരിച്ച് സ്വപ്നങ്ങള് യാഥാര്ഥ്യമാക്കിയ ബേസിലിന് ഡിവൈഎഫ്ഐ യുടെ ആദരവ്. കഴിഞ്ഞ ഒന്നര മാസമായി ഇന്ത്യയിലെ വിവിധ പ്രദേശങ്ങളിലൂടെ സൈക്കിളില് സഞ്ചരിച്ച് ലഡാക്കിലേക്കുള്ള യാത്ര വിജയകരമായി പൂര്ത്തീകരിച്ച് തിരിച്ചെത്തിയ ബേസില് ജോര്ജിനെ ഡിവൈഎഫ്ഐ തിരുമാറാടി മേഖല കമ്മിറ്റി സ്വീകരണം നല്കുകയായിരുന്നു. സിപിഎം ലോക്കല് സെക്രട്ടറി വര്ഗീസ് മാണി പൊന്നാട അണിയിച്ച് സ്വീകരിച്ചു. മേഖല സെക്രട്ടറി മനുമോഹന് ബേസിലിനു മൊമന്റോ കൈമാറി. മണ്ണത്തൂര് ആത്താനിയ്ക്കല് സ്കൂളിലെ പൂര്വ വിദ്യാര്ഥിയായ ബേസില് ജോര്ജിനെ സ്കൂളിലെ അധ്യാപകരും വീട്ടിലെത്തി അഭിനന്ദനങ്ങള് അറിയിച്ച് മെമന്റോ നല്കി ആദരിച്ചു. പ്രധാനാധ്യാപകന് പി.ആര്. സുധാകരന്, അധ്യാപകരായ ഷാജി ജോണ്, സിജോ കുര്യാക്കോസ്, ആര്. ബിന്ദു എന്നിവര് നേതൃത്വം നല്കി.